**杜敬謙**（**Kenneth To**，1992年7月7號—2019年3月18號），係香港泳手，主要游混合式、自由式、蝶式同蛙式，13項香港記錄保持者，2017 全運會銀牌，2012 世界杯游泳賽總冠軍，2012 世界游泳錦標賽銀牌，2010青年奧運會6面獎牌。

簡介
--

### 個人資料

杜敬謙香港出世，2歲同家人移民到澳洲，2008年到2015年曾經代表澳洲參加國際比賽，到2017年開始代表香港出賽。曾入讀 Trinity College，高分考到HSC score 97.80，之後升讀 University of Technology Sydney，修讀 Bachelor of Business，並以High Distinction 畢業。依家係香港體育學院嘅全職運動員，屬麗華游泳會。 

2008年，杜敬謙喺英聯邦運動會於100米蛙泳、200米蛙泳同200米個人四式奪得銀牌。

2009年，16歲嘅杜敬謙喺悉尼青年奧運會打破澳洲飛魚科比創下超過10年嘅200米個人四式記錄，開始喺國際泳壇嶄露頭角。

2010年，杜敬謙喺新加坡舉行嘅青年奧運會奪得50米自由泳同200米個人四式銀牌、100m自由泳銅牌、4x100四式接力金牌、4x100自由泳接力銀牌、4x100四式混合接力銅牌。

2012年，杜敬謙喺世界杯游泳賽中奪得多站嘅100米自由泳，100米蝶泳同100米個人四式金牌，累積總分195分，榮獲「男子總冠軍」。喺杜拜站，佢更以51.13嘅時間刷新100米個人四式澳洲記錄。喺伊斯坦堡站，杜敬謙將100米個人四式嘅成績再推前至51.38，同美國名將Ryan Lochte僅差0.17秒。

2013年，杜敬謙帶住背傷出戰世界短池游泳錦標賽（世錦），仍然奪得100米個人四式銀牌，喺4x100自由泳接力同4x100四式接力都奪得銅牌。

2013年嘅世界杯游泳賽中，杜敬謙喺柏林站游出200米個人四式1:52.01嘅時間，刷新澳洲記錄。之後，佢喺杜拜站嘅100米個人四式中游出51.19，再次刷新自己創下嘅澳洲記錄。

2014年，杜敬謙喺英聯邦運動會中奪得4x100自由泳接金牌及4x100四式接力銀牌。同年8月，佢因背部傷患退出泛太平洋游泳比賽，為咗能夠繼續游泳生涯而接受背部手術。

2015年，杜敬謙做完手術康復之後，返到國際泳壇，隨即喺世界杯游泳錦標賽多站中奪得50米蝶泳，100米自由泳同200米個人四式嘅金牌。

### 代表香港出賽

2017年4月，杜敬謙正式開始代表香港。

2017年8月，喺天津舉行嘅全運會係杜敬謙回歸香港後，第一次代表香港出賽。佢喺4x100自由泳接力中取得一面銀牌，係香港泳壇第一名喺全運會獲獎嘅男泳員。

2018年8月，代表香港出戰喺雅加達舉行嘅亞運會。

### 猝死

杜敬謙2019年3月18號（香港時間3月19號朝早）喺美國佛羅里達州訓練期間暈倒後不治，終年26歲。

游泳記錄
----

杜敬謙係15項香港記錄保持者，並且刷新香港記錄約30次。

|  |  |  |  |
| --- | --- | --- | --- |
|  | **項目** | **時間** | **長池** |
| 1 | 50m 自由泳 | 22.38 | 長池 |
| 2 | 50m 自由泳 | 21.41 | 短池 |
| 3 | 100m 自由泳 | 49.22 | 長池 |
| 4 | 100m自由泳 | 47.15 | 短池 |
| 5 | 200m 自由泳 | 1:45.36 | 短池 |
| 6 | 50m 蛙泳 | 28.23 | 長池 |
| 7 | 50m 蛙泳 | 26.89 | 短池 |
| 8 | 100m 蛙泳 | 1:01.91 | 長池 |
| 9 | 100m 蛙泳 | 57.82 | 短池 |
| 10 | 50m 蝶泳 | 22.9 | 短池 |
| 11 | 100m 蝶泳 | 51.73 | 短池 |
| 12 | 100m個人四式 | 51.88 | 短池 |
| 13 | 200m個人四式 | 1:54.83 | 短池 |
| 14 | 200m個人四式 | 2:01.37 | 長池 |
| 15 | 400m個人四式 | 4:18.92 | 短池 |

杜敬謙曾經4次刷新2項澳洲記錄：

|  |  |  |  |  |
| --- | --- | --- | --- | --- |
|  | **項目** | **時間** | **長池** | **日期** |
| 1 | 100m 個人四式 | 51.19 | 短池 | 2013 |
| 2 | 200m 個人四式 | 1:52.01 | 短池 | 2013 |

榮譽
--

* 2012年 美國公開游泳錦標賽 US Open Championships 最佳男泳員獎 Male Swimmer of the Meet
* 2012年 世界杯游泳賽 World Cup Swimming Championships 最高積分獎 Overall Pointscore Champion
* 2016年 短池分齡游泳賽 最佳男泳員獎
* 2016年 短池分齡游泳賽 最高積分獎
* 2017年 體育節計時賽 最佳男泳員獎
* 2017年 長池分齡游泳賽 最佳男泳員獎
* 2017年 長池分齡游泳賽 最高積分獎
* 2017年 短池分齡游泳賽 最佳男泳員獎
* 2017年 短池分齡游泳賽 最高積分獎
* 2017年 香港游泳教練會 最佳男泳員獎

參考
--

1. ↑  "HK LC & SC Swimming Records - Hong Kong Amateur Swimming Association 香港業餘游泳總會". 原著喺2018年11月20號歸檔. 喺2018年8月4號搵到.
2. ↑  "Wayback Machine" (PDF). 2015-09-24. 歸檔時間2015-09-24. 喺2018-08-03搵到.`{{cite web}}`: CS1 maint: bot: original URL status unknown (link)
3. ↑  ""Kenneth To wins gold at Youth Olympics in Sydney"". `{{cite news}}`: Cite has empty unknown parameter: `|dead-url=` (help)
4. ↑  ""Kenneth To wins gold at Youth Olympics in Sydney"". `{{cite news}}`: Cite has empty unknown parameter: `|dead-url=` (help)
5. ↑  "YOG Singapore 2010, Day 3: Swimming, Olympics & Medals – Winning combination for new countries". 2015-09-24. 歸檔時間2015-09-24. 喺2018-08-03搵到.`{{cite web}}`: CS1 maint: bot: original URL status unknown (link)
6. ↑  "AYOF star To claims double gold in Dubai" (英文). 原著喺2013-05-23歸檔. 喺2018-08-03搵到.
7. ↑  "To sets new Australian IM record in Doha". *ABC News* (澳洲英文). 2013-10-21. 喺2018-08-03搵到.
8. ↑  "HK LC & SC Swimming Records - Hong Kong Amateur Swimming Association 香港業餘游泳總會". *www.hkasa.org.hk*. 原著喺2018-11-20歸檔. 喺2018-08-03搵到.
9. ↑  "To sets new Australian IM record in Doha". *ABC News* (澳洲英文). 2013-10-21. 喺2018-08-03搵到.

出面網頁
----

* 杜敬謙嘅Facebook頁
* 杜敬謙嘅Instagram頁
* 杜敬謙嘅Twitter
* 杜敬謙嘅新浪微博（需要註冊）